चिंगहई-तिब्बत रेलमार्ग
१,३३८ मीटर लम्बी फ़ेंघुओशन सुरंग ४,९०५ मीटर की ऊँचाई पर स्थित है और विश्व की सबसे ऊँची रेल सुरंग है। ४,०१० मीटर की ऊँचाई पर स्थित गुआंजियाओ सुरंग शिनिंग और गोलमुड के मध्य सबसे लम्बी सुरंग है और ३,३४५ मीटर की ऊँचाई पर स्थित यांग्बैजिंग सुरंग गोलमुड और ल्हासा के मध्य सबसे लम्बी सुरंग है। गोलमुड-ल्हासा अनुभाग का ९६० किमी या लगभग ८०% भाग ४,००० मीटर से अधिक की ऊँचाई पर है। कुल ६७५ पुल जिनकी लम्बाई १५९.८८ किमी है और ५५० किमी रेलमार्ग स्थाई-तुषार भूमि पर बिछाया गया है।
नॉर्ड स्ट्रीम
नॉर्ड स्ट्रीम की पहली लाइन (जिसे नॉर्ड स्ट्रीम 1) के नाम से भी जाना जाता है) का निर्माण कार्य मई 2011 में संपन्न हुआ था और इसका उद्घाटन 8 नवंबर 2011 को हुआ था। नॉर्ड स्ट्रीम की दूसरी लाइन का निर्माण 2011-2012 में पूरा हुआ था और 8 अक्टूबर 2012 को इसका उद्घाटन किया गया था। 1,222 किमी (759 मील) की लंबाई के साथ नॉर्ड स्ट्रीम दुनिया की सबसे लंबी उप-समुद्री पाइपलाइन है, इससे पहले लैंगेल्ड पाइपलाइन को यह खिताब मिला हुआ था। नॉर्ड स्ट्रीम 2 का निर्माण कार्य 2018–2019 में, अमेरिकी प्रतिबंधों के लागू होने के कारण रुक गया था, और पहले इसके 2020 के मध्य तक चालू होने की उम्मीद थी। अब नॉर्ड स्ट्रीम 2 का 2021 की पहली छमाही तक पूरा होने की उम्मीद है।